আন্দ্রেয়াস ক্রিস্টেনসেন
আন্দ্রেয়াস বৎকের ক্রিস্টেনসেন (জন্ম: ১০ এপ্রিল ১৯৯৬) একজন ডেনীয় পেশাদার ফুটবলার যিনি স্পেনীয় লা লিগার ক্লাব বার্সেলোনা এবং ডেনমার্ক জাতীয় দল এর হয়ে সেন্টার ব্যাক হিসেবে খেলেন। ক্রিস্টেনসেনের ফুটবলার জীবনের হাতেখড়ি হয় ডেন্মার্কের স্থানীয় ক্লাব স্কিয়ল্ড বিয়েকেখল-এ। পরবর্তীতে তিনি যথাক্রমে বোয়ানবি ও চেলসির যুব প্রকল্পে যুক্ত হন। ২০১৪ সালে চেলসির হয়ে তার পেশাদার ফুটবলার জীবন শুরু হয়। ২০১৫-১৬ ও ২০১৬-১৭ মৌসুম তিনি ধারে জার্মান ক্লাব মনশেনগ্লাডবাখ এ খেলেন। ২০২২ সালে তিনি স্পেনীয় ক্লাব বার্সেলোনায় যোগদান করেন। ক্রিস্টেনসেন ডেনমার্কের বয়সভিত্তিক অনূর্ধ্ব-১৬, অনূর্ধ্ব-১৭, অনূর্ধ্ব-১৭ ও অনূর্ধ্ব-২১ দলে খেলেছেন। ২০১৫ সালে তার ডেনমার্ক জাতীয় দল এ অভিষেক হয়।